 Mutambara: UNcube Kalalungelo Lokuxotsha Amalunga EdaleEzombusazwe Mutambara: UNcube Kalalungelo Lokuxotsha Amalunga Edale Lwezi 20, 2012Ukuthumela umngane ngeEmail Mutambara: UNcube Kalalungelo Lokuxotsha Amalunga EdaleWASHINGTON Umsekeli wenhloko kahulumende uMnu Arthur Mutambara selobele umlawuli wedale lephalamende uMnu Lovemore Moyo lomkhokheli wesenethi uNkosikazi Edna Madzongwe ebacela ukuthi bengamukeli ukuxotshwa kwamalunga amadale womabili yiMDC ekhokhelwa nguMnu Welshman Ncube.Ibandla leli lazise ngoMvulo ukuthi selixotshe abameli balo edale lephalamende abathathu ababalisa uMnu Maxwell Dube oweTsholotsho South, uMnu Thandeko Zinti Mkandla owe Gwanda North kanye loNkosazana Nomalanga Khumalo oweUmzingwane.Lixotshe njalo amalunga esenethi amabili agoqela uMnu Kembo Dube oweUmzingwane loMnu Dalumuzi Khumalo oweLupane.Kodwa encwadini azithumele umlawuli weHouse of Assembly uMoyo lomkhokheli wesenethi uMadzongwe, uMnu Mutambara uthe ababili laba akumelanga bamukele isicelo seMDC kaNcube esokuthi abahlanu laba bamiswe ukuba ngamalunga ephalamende njengoba sebexotshiwe kubandla.Uthi njalo udaba lobukhokheli beMDC lulokhu luphambi kweSupreme Court, esithi ngalokho uNcube kalamvumo yokuxotsha amalunga ebandla leli.Kodwa isikhulumeli salelibandla uMnu Nhlanhla Dube uthi kabakaceli amadale womabili ukuthi amise amalunga asebewaxotshile ukungena ephalamende. Uthi njalo uMutambara uyazikhohlisa nje.Ingoxo LoMnu Nhlanhla DubeOkuhambelana lalokhu IMDC KaNcube Ixotsha Amalunga Edale Amahlanu 